NORAKSTS

|  |  |
| --- | --- |
| 16.08.2023. | Nr.8/1 |

###### PROJEKTA “ATBALSTS JELGAVĀ DZĪVOJOŠO UKRAINAS CIVILIEDZĪVOTĀJU IEKĻAUŠANAI LATVIJAS SABIEDRĪBĀ” ĪSTENOŠANA

**Atklāti balsojot: PAR – 13** (A.Rāviņš, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Ukrainas civiliedzīvotāju atbalsta likuma 7.panta pirmo prim daļu, Latvijas valsts budžeta finansētās programmas “Kultūrorientācijas kursi un iekļaušanās pasākumi Ukrainas civiliedzīvotājiem” atklāta projektu iesniegumu konkursa rezultātiem,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Īstenot Latvijas valsts budžeta finansētās programmas “Kultūrorientācijas kursi un iekļaušanās pasākumi Ukrainas civiliedzīvotājiem” atklāta projektu iesniegumu konkursa apstiprinātu projektu “Atbalsts Jelgavā dzīvojošo Ukrainas civiliedzīvotāju iekļaušanai Latvijas sabiedrībā” (turpmāk – Projekts). Projekta kopējās plānotās izmaksas ir 55 449,55 (piecdesmit pieci tūkstoši četri simti četrdesmit deviņi *euro*, 55 *centi*), kas ir 100% valsts budžeta finansējums. Jelgavas valstspilsētas pašvaldības līdzfinansējums Projekta īstenošanai nav nepieciešams.
2. Pilnvarot Jelgavas valstspilsētas pašvaldības iestādes “Sabiedriskais centrs” vadītāju veikt visas nepieciešamās darbības Projekta īstenošanai, kā arī parakstīt ar Projekta īstenošanu saistītos dokumentus.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 16. augustā